на природните ресурси и опазването на околната среда (MONREC). Чрез ДАС и новия кабинет военният режим придоби контрол върху държавните предприятия, включително No. 1 Mining Enterprise, като извлича ползи от тях. По този начин No. 1 Mining Enterprise се контролира от и генерира приходи за Tatmadaw, с което допринася за способностите на Tatmadaw да извършва дейности, подкопаващи демокрацията и върховенството на закона.
 Освен това No. 1 Mining Enterprise е участвало и/или е осъществявало надзор над различни проекти, свързани с насилието от страна на Tatmadaw срещу цивилното население и нарушаването на най-основните им права, включително чрез конфискуване на земя и принудително преместване. Следователно No. 1 Mining Enterprise е отговорно за подкрепата на действия, които застрашават мира, сигурността и стабилността на Мианмар/Бирма.
 21.2.2022 г.
 10.
 Myanma Oil and Gas Enterprise
 Адрес: Ministry of Electricity and Energy, Building No.(6), Nay Pyi Taw, Myanmar/Burma;
 Вид образувание: Държавно предприятие;
 Място на регистрация: Мианмар/Бирма;
 Телефонен номер: +95-67-3 411 055;
 Уебсайт: http://www.moee.gov.mm/en/ignite/page/40
 Myanma Oil and Gas Enterprise (MOGE), държавно предприятие, е нефтеният оператор, доставчик на услуги и регулатор на сектора на нефта и природния газ. То контролира проучванията за нефт и природен газ и добива, вътрешния пренос на природен газ, както и дистрибуцията на петролни продукти. Държавното предприятие е натоварено с отговорността да предоставя разрешения и да събира част от данъка върху печалбите, реализирани от частни дружества, които са или в „договори за поделяне на производството“, или в съвместно предприятие с MOGE.
 На 1 февруари 2021 г. въоръжените сили на Мианмар (Tatmadaw), ръководени от главнокомандващия Min Aung Hlaing, иззеха властта от гражданското легитимно правителство с преврат и създадоха Държавния административен съвет (ДАС), който да упражнява законодателните, изпълнителните и съдебните правомощия на държавата. На 2 февруари 2021 г. ДАС назначи нови министри, включително министър на електроенергията и енергетиката. Министерството на електроенергията и енергетиката упражнява надзор над MOGE. Чрез ДАС и новия кабинет военният режим придоби контрол върху държавните предприятия, включително MOGE, и се възползва от тях.
 Следователно MOGE се контролира от и генерира приход за Tatmadaw, с което допринася за способностите на Tatmadaw да извършва дейности, подкопаващи демокрацията и върховенството на закона в Мианмар/Бирма
 21.2.2022 г.“
 